b'\n_START_ARTICLE_\nTommi Lindell\n_START_PARAGRAPH_\nTommi Lindell on suomalainen musiikin monitoimihenkil\xc3\xb6, joka on s\xc3\xa4velt\xc3\xa4nyt, sovittanut, soittanut ja tuottanut monilla eri levyill\xc3\xa4, h\xc3\xa4n on vaikuttanut esimerkiksi kokoonpanossa Lindelltronics, The Swinghufvuds, Allekirjoittanut, Tapaus Lindell, Veijo Midi & Modulit. Lindellin musiikkiopinnot alkoivat 1980-luvun alkupuolella Oulunkyl\xc3\xa4n Pop- ja Jazz-konservatoriossa, jonka j\xc3\xa4lkeen h\xc3\xa4n on ollut mukana vaikuttamassa monissa eri kokoonpanoissa soittajana tai muussa roolissa._NEWLINE_2000-luvun alussa Lindell oli yksi Yle TV1:n Hotelli Sointu -ohjelman tekij\xc3\xb6ist\xc3\xa4._NEWLINE_Lindell k\xc3\xa4ytti kappaleessa \xe2\x80\x9dMaan tapa\xe2\x80\x9d Yleisradion l\xc3\xa4hetyksen lopettamissignaalia. Kun kappale soi Y\xc3\xb6radion l\xc3\xa4hetyksess\xc3\xa4, se katkaisi l\xc3\xa4hetyksen osassa Suomea, muun muassa Espoon Kivenlahdessa.'